સૌરાષ્ટ્રના રાજકોટ, ચોટિલા, માળિયા-મીયાણા, જૂનાગઢ અને જામનગરને ધમરોળી નાખ્યા બાદ વરસાદે ગઈકાલે બનાસકાંઠામાં કહેર વરતાવ્યો હતો. ત્યારબાદ ગઈ રાતથી સાબરકાંઠા જિલ્લાના હિંમતનગર, પોસીના મોડાસા, તલોદ, ઈડર અને પ્રાંતિજમાં પણ ભારે વરસાદ ખાબક્યો હતો. બનાસકાંઠા અને સાબરકાંઠામાં વરસાદે માજા મૂકતાં અનેક ગામો બેટમાં ફેરવાઈ જતા ૮૦૦૦થી વધુ લોકોનું સ્થળાંતર કરવામાં અાવ્યું છે. માઉન્ટ અાબુ પર ૨૪ કલાકમાં ૩૧ ઈંચ વરસાદ ખાબકતાં ગુજરાતથી ફરવા ગયેલા સહેલાણીઓ ફસાઈ ગયા છે.